open-index/open-wikipedia-markdown huggingface dataset:
மகளிர் ஆஷஸ்

**மகளிர் ஆஷஸ்** என்பது இங்கிலாந்து மற்றும் ஆஸ்திரேலியா அணிகளுக்கு இடையில் நடக்கும் துடுப்பாட்ட தொடருக்கான பெயர். ஆண்கள் துடுப்பாட்டத்தில்  நடைபெறும் ஆஷஸ் தொடரை முன்மாதிரியாகக்  கொண்டு இத்தொடர் உருவாக்கப்பட்டது. 2013 வரை, தேர்வு போட்டிகளின் முடிவுகளின் அடிப்படையில் தொடரின் வெற்றியாளர் முடிவு செய்யப்பட்டார்கள்.

2013 மகளிர் ஆஷஸ்  தொடரிலிருந்து தேர்வு, ஒரு நாள் மற்றும் இ20ப என அனைத்து வகையான போட்டிகளின் முடிவுகளை வைத்து புள்ளிகள் அடிப்படையில் வெற்றியாளர் தீர்மானிக்கும் முறை உருவானது. தேர்வு போட்டியில் வெல்லும் அணிக்கு 4 புள்ளிகளும், ஒரு நாள் மற்றும் இ20 போட்டிகளில் வெல்லும் அணிக்கு 2 புள்ளிகள் வழங்கப்படும். தேர்வு போட்டி சமனாகும் பட்சத்தில் இரு அணிகளுக்கும் தலா 2 புள்ளிகள் வழங்கப்படும்.

## வரலாறு
இங்கிலாந்து மற்றும் ஆத்திரேலியா பெண்கள் அணிகளுக்கு இடையில் தேர்வு போட்டிகள் நடைபெறும் என 1931-ல்  அறிவிக்கப்பட்டது.  ஆனால், முதல் ஆஷஸ் தேர்வு போட்டியானது 1934-ல் விளையாடப்பட்டது. அப்போது இங்கிலாந்து அணியின் கேப்டனாக இருந்த பெட்டி ஆர்ச்டேலி ,  இத்தொடரை  "விளையாட்டின் மீதான காதலுக்காக" மட்டுமே விளையாடுவதாகவும்,ஆண்கள் ஆஷஸ் தொடருடன் இத்தொடரை  தொடர்பு கொள்ள விரும்பவில்லை  என்றும் கூறினார். 

இதுவரை மொத்தம் 24 ஆஷஸ் தொடர்களும், 51 தேர்வுப் போட்டிகளும் விளையாடப்பட்டுள்ளன. ஒவ்வொரு தொடரும் 1 முதல் 5 தேர்வுப் போட்டிகள் கொண்டதாக இருக்கும்.. 2001 முதல் இரண்டு ஆண்டுகளுக்கு ஒருமுறை இத்தொடர் விளையாடப்பட்டு வருகிறது, அப்போது முதல், ஒரு தொடரில் ஒன்று அல்லது இரண்டு தேர்வுப் போட்டிகள் மட்டுமே விளையாடப்படுகின்றன. 2013 தொடரிலிருந்து,தேர்வு, ஒருநாள் சர்வதேசப் போட்டிகள் மற்றும் இருபது 20 சர்வதேசப் போட்டிகள்  என அனைத்து வகை ஆட்டங்களும் வெற்றியாளரைத் தீர்மானிக்க பயன்படுத்தப்படுகிறது . 2015 முதல், ஒரு தேர்வு வெற்றியானது நான்கு புள்ளிகளுக்கு மதிப்புள்ளது (போட்டி சமனாகும் பட்சத்தில் இரு அணிகளுக்கும் தலா இரண்டு புள்ளிகள் ), மற்றும் ஒரு நாள் மற்றும் இ20  போட்டியில் வெற்றி பெறுவதற்கு இரண்டு புள்ளிகள் வழங்கப்படும். 
thumb|260x260px| 2017–ல் நடந்த தேர்வு போட்டியில்  பெத் மூனி பேட்டிங் செய்கிறார்,
கடைசியாக நடந்த  2021-22 ஆஷஸ் தொடரில் ஆத்திரேலியா வெற்றி பெற்று கோப்பையைத் தக்கவைத்துக்கொண்டது.

## முடிவுகளின் சுருக்கம்

### தேர்வுப் போட்டிகள் (2010-11 வரை)

### அனைத்து வடிவங்களும் உள்ளடக்கிய தொடர்கள் (2013 முதல்)

## தொடர்கள்
தேர்வு போட்டிகளின் அடிப்படையில் தொடரின் வாகையாளர் முடிவு செய்யப்பட தொடர்கள் :

புள்ளிகள் அடிப்படையில்  வெற்றியாளர் முடிவு செய்யப்பட்ட தொடர்கள் (2013 முதல்):

## வீரர்கள்  புள்ளிவிவரங்கள்

### தேர்வுகள் (2010-11 வரை)

#### பேட்டிங்

; அதிக ஓட்டங்கள் 

#### பந்துவீச்சு

; அதிக வீழ்த்தல்கள் 

### பல வடிவங்கள் (2013 முதல்)

#### பேட்டிங் (அனைத்து போட்டிகளும்)
thumb|250x250px|எல்லிஸ் பெர்ரி
; அதிக ஓட்டங்கள் 

#### பந்துவீச்சு (அனைத்து போட்டிகளும்)

; அதிக வீழ்த்தல்கள் 

## மேற்கோள்கள்

பகுப்பு:துடுப்பாட்ட விருதுகள்
குறிப்பிட்டு அறிவிக்கப்பட்ட உலகளாவிய பயங்கரவாதி

**குறிப்பிட்டு அறிவிக்கப்பட்ட உலகாளவிய பயரங்கவாதி** (*Specially Designated Global Terrorist* (**SDGT**) ஐக்கிய அமெரிக்காவின் வெளியுறவுத் துறை அல்லது நிதித் துறையால் குறிப்பிட்டு அறிவிக்கப்படும் தீவிரவாதி அல்லது தீவிரவாத அமைப்பாகும்.11 செப்டம்பர் 2001 இரட்டைக் கோபுரத் தாக்குதல்களுக்குப் பின்னர் ஒரு நபர் அல்லது அமைப்பை குறிப்பிட்டு அறிவிக்கப்பட்ட உலகாளவிய பயரங்கவாதி அல்லது அமைப்பாக அறிவிப்பதற்கு 23 செப்டம்பர் 2001 அன்று அமெரிக்க அதிபர் நிர்வாக ஆணை எண் 13224 வெளியிட்டார்.இந்த ஆணையில் 2 சூலை 2002 மற்றும் 23 சனவரி 2003 அன்று அமெரிக்க அதிபர் ஜார்ஜ் வாக்கர் புஷ் திருத்தம் மேற்கொண்டார்.

அமெரிக்க அதிபரின் நிர்வாக ஆணை 13224ன் கீழ் 4 டிசம்பர் 2001 அன்று  தடைசெய்யப்பட்ட முதல் அமைப்பு அமெரிக்காவில் செயல்பட்ட *பாலஸ்தீன புனித நாடு அறக்கட்டளை* ஆகும். அமெரிக்காவின் வெளிநாட்டு சொத்துக் கட்டுப்பாட்டு அலுவலகம், பயங்கரவாதச் செயல்களைச் செய்ததாக அல்லது குறிப்பிடத்தக்க ஆபத்தை ஏற்படுத்தியதாகக் கண்டறியப்படும் அமைப்புகள் மற்றும் தனிநபர்கள் அல்லது பயங்கரவாதத்திற்கு  நேரடியாக அல்லது மறைமுகமாக ஆதரவளிப்பவர்கள், சேவைகள் அல்லது உதவிகளை வழங்குபவர்களின் அனைத்து உடைமைகளை பறிமுதல் செய்வர். மேலும் பயங்கரவாத தடைச் சட்டத்தின் கீழ் அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகள், அத்துடன் தொடர்புடைய நபர்கள், துணை நிறுவனங்கள், முன்னணி நிறுவனங்கள், முகவர்கள் அல்லது கூட்டாளிகளின் சொத்துகளை அமெரிக்க வெளிநாட்டு சொத்துக் கட்டுப்பாட்டு அலுவலகம் கையகப்படுத்தும். 

அமெரிக்காவின் வெளிநாட்டு சொத்துக் கட்டுப்பாட்டு அலுவலகம், குறிப்பிட்டு அறிவிக்கப்பட்ட வெளிநாட்டு தீவிரவாதிகள்/அமைப்புகளின் பட்டியலை ஆண்டுதோறும் வெளியிடும்.அப்பட்டியலில் குறிப்பிட்டு அறிவிக்கப்பட்ட உலகாளவிய பயரங்கவாதிகள்/அமைப்புகளின் பெயர் இடம் பெறும்.

## செய்திகளில்
சூன் 2023 அன்று 26 நவம்பர் 2008 மும்பாய் தாக்குதல்களுக்கு தொடர்புடைய லஷ்கர்-ஏ-தொய்பா அமைப்பின் தீவிரவாதியான *சஜித் மீர்* என்பவரை குறிப்பிட்டு அறிவிக்கப்பட்ட உலகாளவிய பயரங்கவாதிகள் பட்டியலில் சேர்க்கக் கோரி இந்தியாவும், அமெரிக்காவும் ஐக்கிய நாடுகள் பாதுகாப்பு அவையில் வலியுறுத்திய போது சீனா அதனை தனது வீட்டோ அதிகாரத்தை பயன்படுத்தி தடுத்தது..
## இதனையும் காண்க
* குறிப்பிட்டு அறிவிக்கப்பட்ட பயங்கரவாதி 

## மேற்கோள்கள்

## வெளி இணைப்புகள்
* FBI Most Wanted Terrorist list
* National Counterterrorism Center Designated Foreign Terrorist Organizations
* State Department: Patterns of Global Terrorism
* National Counterterrorism Center Terrorist Exclusion List
* State Department is offering up to $25 million for information about key terrorists
* Executive Order on Terrorist Financing: Blocking Property and Prohibiting Transactions With Persons Who Commit, Threaten to Commit, or Support Terrorism, ''White House'', September 24, 2001
* US Department of Treasury Office of Foreign Assets Control
* List of sanctions programs including nations

பகுப்பு:ஐக்கிய அமெரிக்காவில் சட்டம்
பகுப்பு:தீவிரவாதம்
பகுப்பு:ஐக்கிய அமெரிக்காவில் தீவிரவாதம்
போம் ஈப்பிடிப்பான்

**போம் ஈப்பிடிப்பான்** (*Böhm's flycatcher*)(*Muscicapa boehmi*) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் (அதாவது மியோம்போ வனப்பகுதிகள்). இதனுடைய சிற்றினப் பெயர் செருமனிய விலங்கியல் நிபுணர் ரிச்சர்ட் போமினை நினைவுபடுத்துகிறது.

## மேற்கோள்கள்

பகுப்பு:ஈ-பிடிப்பான்கள்
நீலம்-வெள்ளை ஈப்பிடிப்பான்

**நீலம்-வெள்ளை ஈப்பிடிப்பான்** (*Blue-and-white flycatcher*)(***சயனோப்டிலா சயனோமெலனா***) என்பது பழைய உலக ஈப்பிடிப்பான் குடும்பமான மியூசிகாபிடேயில் வலசை செல்லும் பறவை சிற்றினம் ஆகும். இந்த சிற்றினம் சப்பானிய ஈப்பிடிப்பான் என்றும் அழைக்கப்படுகிறது. இது சப்பான், கொரியா மற்றும் வடகிழக்கு சீனா மற்றும் உருசியா தூர கிழக்குப் பகுதிகளில் இனப்பெருக்கம் செய்கிறது. தென்கிழக்கு ஆசியாவில், குறிப்பாக வியட்நாம், கம்போடியா, தாய்லாந்து, சுமத்ரா மற்றும் போர்னியோவில் குளிர்காலத்தை செலவிடிகிறது. இந்த சிற்றினம் 2014-ல் இலங்கையில் உள்ள சிங்கராஜா மழைக்காடுகளில் காணப்படுவதாகப் பதிவு செய்யப்பட்டுள்ளது. 2020ஆம் ஆண்டு இந்தியாவின் ஐதராபாத் புறநகர்ப் பகுதிகளில் நீலம்-வெள்ளை ஈப்பிடிப்பான் காணப்பட்டது.

## மேற்கோள்கள்

## வெளி இணைப்புகள்
*:

பகுப்பு:ஈ-பிடிப்பான்கள்
ஜாப்பி ஈப்பிடிப்பான்

**ஜாப்பி ஈப்பிடிப்பான்** (*Zappey's flycatcher*)(*சயனோப்டிலா குமடிலிசு*) என்பது பழைய உலக ஈப்பிடிப்பான் குடும்பமான மியூசிகாப்பிடேவினைச் சார்ந்த ஒரு பறவை சிற்றினம் ஆகும். இது மத்திய சீனாவில் இனப்பெருக்கம் செய்கிறது. குளிர்காலத்தினை மலாய் தீபகற்பம், சுமத்ரா மற்றும் சாவகம் தீவுகளில் கழிக்கின்றது. இது முன்பு நீலம்-வெள்ளை ஈப்பிடிப்பானுடன் தொடர்புடையதாகக் கருதப்பட்டது.

## மேற்கோள்கள்

பகுப்பு:ஈ-பிடிப்பான்கள்
அபோதாபாத் துடுப்பாட்ட அரங்கம்

**அபோதாபாத் துடுப்பாட்ட அரங்கம்**  (*Abbottabad Cricket Stadium*) பாக்கித்தான் நாட்டின் கைபர் பக்துன்வா மாகாணத்தில் உள்ள அபோதாபாத் நகரில் அமைந்துள்ள ஒரு துடுப்பாட்ட  விளையாட்டரங்கமாகும். இது பாக்கித்தான் கிரிக்கெட் வாரியத்தால் 2003 ஆம் ஆன்டில்  நிறுவப்பட்டது. 2010 ஆம் ஆண்டு முதல் இது முதல் தர விளையாட்டரங்கமாகவும்  அறிவிக்கப்பட்டது.

கைபர் பக்துன்வா துடுப்பாட்ட அணி மற்றும் கூட்டாட்சி நிர்வாகத்தில் உள்ள பழங்குடிப் பகுதிகள் அணி ஆகிய இரண்டிற்கும் முதல் தர மற்றும் பட்டியல் அ வகை போட்டிகளை நடத்தியது ,   பாக்கித்தான் தேசிய அணிக்கான பயிற்சி முகாம்கள் இங்கு நடைபெறுகின்றன. 2019 ஆம் ஆண்டு செப்டம்பர் மாதத்தில் பாக்கித்தான் துடுப்பாட்ட வாரியம் 2019-20 குவைத்-இ-ஆசாம் கோப்பை  போட்டிகளை நடத்தும் விளையாட்டு அரங்குகளில்  ஒன்றாக இதை அறிவித்தது.

## அரங்கம்
அரங்கம்  உயரத்தில் மலைகளின் பின்னணியில் அமைந்துள்ளது. .  இங்கு தனது முதல் வருகை குறித்து கருத்து தெரிவித்த வாசிம் அக்ரம், " அனேகமாக இது உலகின் மிக அழகான விளையாட்டரங்கமாக  இருக்கலாம் என்றார். பாக்கித்தானில் இதுபோன்ற அரங்கங்கள் இருப்பது எனக்கு உண்மையிலேயே பெருமையாக இருக்கிறது. நான் உலகம் முழுவதும் பயணம் செய்துள்ளேன், நம் நாட்டில் இதுபோன்ற ஒரு இடத்தைப் பார்ப்பதில் மகிழ்ச்சி அடைகிறேன் என்று மேலும் அவர் தெரிவித்தார். "

பாக்கித்தான் துடுப்பாட்ட வாரியம் ஆர்வமின்மையை சுட்டிக்காட்டிய அபோதாபாத் துடுப்பாட்ட சங்கத் தலைவர் அமீர் நவாப், “பாக்கித்தான் துடுப்பாட்ட வாரியம் இங்கு முதலீடு செய்தால் இந்த அரங்கம்  வெளியுலகின் கண்களைக் கவரும் என்றார். ஆனால் இதற்கு முதலீடு தேவை” என்றார். 

பன்னாட்டு துடுப்பாட்டக் கட்டுப்பாட்டு அமைப்பின் 2013 வெற்றியாளர் போட்டிக்கு முன்னதாக பாக்கித்தான் துடுப்பாட்ட அணிக்கான பயிற்சி முகாமுக்கான இடமாக இந்த அரங்கம் தேர்வு செய்யப்பட்டது, ஏனெனில் நிலைமைகள் இங்கிலாந்து மற்றும் வேல்சில் இருந்ததைப் போலவே இருந்தன. 

## போட்டிகள்
2022 ஆம் ஆண்டு செப்டம்பர் மாத நிலவரப்படி, இந்த அரங்கத்தில் 53 முதல்தரப் போட்டிகள் விளையாடப்பட்டுள்ளன. இப்போட்டிகள் அனைத்தும் குவைத்-இ-ஆசாம் கோப்பை அல்லது குவைத்-இ-ஆசாம் கோப்பை சில்வர் லீக் போட்டிகளாகும்.  மேலும், 14 பட்டியல் அ போட்டிகளும் இங்கு விளையாடப்பட்டுள்ளன. 

## மேலும் பார்க்க
* பாக்கித்தான் துடுப்பாட்ட வாரியம்

## மேற்கோள்கள்

## புற இணைப்புகள்
* http://www.pcboard.com.pk/Pakistan/Grounds/2009.html 
* ESPNcricinfo இல் தரை விவரம்

பகுப்பு:பாக்கித்தானில் விளையாட்டு
பகுப்பு:பாக்கித்தான் விளையாட்டரங்குகள்
மலேய புனுகுப் பூனை

**மலேய புனுகுப்பூனை** (*Malay civet cat*) என்பது இரண்டு வகையான விவேர்டிட் குடும்பத்தினைச் சார்ந்த புனுகுப்பூனையின் பொதுவான பெயர் ஆகும்.

* மலேய புனுகுப்பூனை (*விவேரா தாங்காலுன்கா*)
* கரடிப் பூனை (*ஆர்க்டிடிசு பிந்துரோங்*) 

## மேற்கோள்கள்

பகுப்பு:பாலூட்டிகளின் பொதுப்பெயர்கள்
பகுப்பு:புனுகுப்பூனைகள்
விஜய் சங்கர் துபே

**விஜய் சங்கர் துபே** (*Vijay Shanker Dubey*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்பொழுது பீகார் சட்டமன்ற உறுப்பினராக உள்ளார். துபே 2020 பீகார் சட்டப் பேரவைத் தேர்தலில் இந்தியத் தேசிய காங்கிரசு வேட்பாளராக மகாராஜ்கஞ்ச் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
ரமணன் ராமகிருஷ்ணன்

டத்தோ **ரமணன் ராமகிருஷ்ணன்** ([*Ramanan Ramakrishnan*; சீனம்: 拉马南·拉马克里希南); என்பவர் 2022 நவம்பர் மாதம் 19-ஆம் தேதி முதல் சிலாங்கூர் சுங்கை பூலோ மக்களவைத் தொகுதியின் மலேசிய நாடாளுமன்ற உறுப்பினராகச் சேவை செய்து வருகிறார். பி.கே.ஆர் கட்சியின் தலைமை தகவல் அதிகாரியாகவும் பொறுப்பு வகிக்கிறார்.

2023 ஏப்ரல் 18-ஆம் தேதி முதல், மலேசியப் பிரதமர் துறையின் கீழ் செயல்படும் மித்ரா எனப்படும் மலேசிய இந்திய சமூகத்தின் உருமாற்ற பிரிவின் சிறப்புத் தலைவராகவும் (*MITRA*) டத்தோ ரமணன் ராமகிருஷ்ணன் பொறுப்பு ஏற்றுள்ளார்.

## மித்ரா
மித்ரா செயற்குழுவுக்கான புதிய நியமனங்களை பிரதமர் டத்தோ ஸ்ரீ அன்வர் இப்ராகீம் 2023 ஏப்ரல் 18-ஆம் தேதி அறிவித்தார். மஇகாவின் முன்னாள் மத்திய செயற்குழு உறுப்பினர் டத்தோ சிவராஜ் சந்திரன், கிள்ளான் மக்களவை தொகுதி உறுப்பினர் கணபதிராவ் விருமன், சிகாமட் மக்களவை தொகுதி உறுப்பினர் யுனேசுவரன் ராமராஜ் மற்றும் மித்ரா தலைமை இயக்குநர் ரவிந்திரன் நாயர் ஆகியோர் இக்குழுவின் உறுப்பினர்களாக இடம்பெற்றுள்ளனர்.

மலேசிய இந்தியச் சமூகத்தில், குறிப்பாக B40 குழுவின் சமூகப் பொருளாதார மேம்பாட்டிற்காக ஒரு சிறப்பு அரசாங்கப் பிரிவாக மித்ரா எனும் மலேசிய இந்திய சமூகத்தின் உருமாற்ற பிரிவு 2019-ஆம் ஆண்டில் அமைக்கப்பட்டது. இதற்கு முன்னர் இந்த அமைப்பு, இந்திய சமூகப் பிரிவின் சமூக-பொருளாதார மேம்பாட்டு அமைப்பு (செடிக்) என்று அழைக்கப் பட்டது.

## தேர்தல் முடிவுகள் 2022
2022-ஆம் ஆண்டு மலேசியப் பொதுத் தேர்தலில் சுங்கை பூலோ மக்களவை தொகுதியில் ரமணன் ராமகிருஷ்ணன் போட்டியிட்டு வெற்றி அடைந்தார்.

மலேசியாவின் ஆளும் கட்சியாக விளங்கிய பாரிசான் கூட்டணியின் மூத்த அரசியல்வாதியான கைரி சமாலுடின்; 2022-ஆம் ஆண்டு மலேசியப் பொதுத் தேர்தலில் ரமணன் ராமகிருஷ்ணனிடம் 2,693 வாக்குகளில் தோல்வி கண்டார். கைரி சமாலுடின், பாரிசான் கூட்டணியில் அம்னோ கட்சியின் தேசிய இளைஞர் பகுதித் தலைவர் ஆகும்.

மேலும், மலேசிய சுகாதார அமைச்சர்; மலேசிய அறிவியல், தொழில்நுட்பம் மற்றும் புத்தாக்க அமைச்சர்; மலேசிய இளைஞர் விளையாட்டுத்துறை அமைச்சர் ஆகிய அமைச்சர் பதவிகளை வகித்தவர் ஆகும்.

## மேற்கோள்கள்

## மேலும் காண்க
* மித்ரா 
* மலேசிய இந்தியர்
* சிலாங்கூர் மாநில சட்டமன்றம்
* மலேசியப் பொதுத் தேர்தல், 2022
* சுங்கை பூலோ மக்களவை தொகுதி

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
சிவமொக்கா சட்டமன்றத் தொகுதி

**சிவமொக்கா சட்டமன்றத் தொகுதி** (*Shimoga Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 113 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிவமொக்கா மாவட்டம்
வெண்சிவப்பு ஈப்பிடிப்பான்

**வெண்சிவப்பு ஈப்பிடிப்பான்** (*russet-backed jungle flycatcher*)  எனும் ஈப்பிடிப்பான் இரண்டு சிற்றினங்களாகப் பிரிக்கப்பட்டுள்ளன: 

* புளோரசு வன ஈப்பிடிப்பான், *சையோரினிசு* *ஆசிலன்சு*
* சும்பா வன ஈப்பிடிப்பான், *சையோரினிசு இசுட்ரெசுமன்னி* 

## மேற்கோள்கள்

பகுப்பு:ஈ-பிடிப்பான்கள்
வெளிர் தலை சில்லை

**வெளிர்-தலை சிலை** (*Pale-headed munia*)(***உலோஞ்சூரா பலிடா***) என்பது இந்தோனேசியாவில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள், மிதவெப்பமண்டல மற்றும் வெப்பமண்டல தாழ்நிலங்கள், வறண்ட புதர் நிலம் மற்றும் புல்வெளி வாழ்விடங்களில் காணப்படுகிறது. இச்சிற்றினம் தீவாய்ப்புக் கவலை குறைந்த அக்கறையாக மதிப்பிடப்படுகிறது.

## தோற்றம்
ஆன்டோனியோ அர்னைசு-வில்லெனா மற்றும் பலரின் ஆய்வின் மூலம் இதன் தோற்றம் மற்றும் தொகுதி வரலாறு பெறப்பட்டது. எசுதிரில்டினே இந்தியாவில் தோன்றி பின்னர் (ஆப்பிரிக்கா மற்றும் பசிபிக் பெருங்கடல் வாழ்விடங்களை நோக்கி) பிற இடங்களில் பரவியிருக்கலாம்.

## மேற்கோள்கள்

## வெளி இணைப்புகள்

* BirdLife Species Factsheet

பகுப்பு:சில்லைகள்
கருமுக சில்லை

**கருமுக சில்லை** (*Black-faced munia*)(*உலோஞ்சூரா மொலுக்கா*) என்பது இந்தோனேசியா மற்றும் கிழக்கு திமோரில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள் (எ.கா. பூங்காக்கள் மற்றும் தோட்டங்கள்), காடு, புல்வெளி மற்றும் சவன்னா உள்ளிட்ட பல்வேறு வகையான வாழ்விடங்களில் காணப்படுகிறது. 1766-ல் சுவீடன் இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேயின்* பன்னிரண்டாவது பதிப்பில் இதனை முதலில் விவரித்தார். பன்னாட்டு இயற்கைப் பாதுகாப்புச் சங்கத்தின் செம்பட்டியல் இந்த பறவையின் நிலையை தீவாய்ப்பு கவலை குறைந்த இனமாக மதிப்பிட்டுள்ளது.

## வகைப்பாட்டியல்
1760ஆம் ஆண்டில், பிரெஞ்சு விலங்கியல் நிபுணர் மாதுரின் ஜாக் பிரிசன், மலுக்கு தீவுகளில் இருந்து சேகரிக்கப்பட்ட மாதிரியின் அடிப்படையில் தனது *பறவையியல்* நூலில் கருப்பு முகம் கொண்ட சிலை குறித்த விளக்கத்தைச் சேர்த்தார். இவர் பிரெஞ்சு பெயரை *Le gros-bec de Moluques* மற்றும் இலத்தீன் *Coccothraustes Moluccensis* ஆகியவற்றைப் பயன்படுத்தினார். பிரிசன் இலத்தீன் பெயர்களை உருவாக்கினாலும், இவை இருசொற் பெயரீடு முறைக்கு இணங்கவில்லை மற்றும் விலங்கியல் பெயரிடலுக்கான பன்னாட்டு ஆணையத்தால் அங்கீகரிக்கப்படவும் இல்லை. 1766ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேவை* பன்னிரண்டாவது பதிப்பினைப் புதுப்பித்தபோது, பிரிசன் முன்பு விவரித்த 240 சிற்றினங்களைச் சேர்த்தார். இவற்றில் ஒன்று கருமுக சில்லை. லின்னேயஸ் இதுகுறித்து சுருக்கமான விளக்கத்தைச் சேர்த்தார். உ*லோக்சியா மொலுக்கா* என்ற விலங்கியல் பெயரை உருவாக்கினார். இதற்கு பிரிசனின் ஆய்வினை மேற்கோள் காட்டினார். *மொலுக்கா* என்ற குறிப்பிட்ட பெயர் மலுக்கு தீவுகளைக் குறிக்கிறது. 1832ஆம் ஆண்டில் இங்கிலாந்து இயற்கை ஆர்வலர் வில்லியம் என்றி சைக்சால் அறிமுகப்படுத்தப்பட்ட *உலோஞ்சூரா* பேரினத்தில் இந்த சிற்றினம் இப்போது வைக்கப்பட்டுள்ளது.

இந்தப் பேரினத்தின் கீழ் இரண்டு துணையினங்கள் உள்ளன.

* *உ. மொ. மொலுக்கா* (லின்னேயஸ், 1766) - சுலாவெசி மற்றும் அருகிலுள்ள தீவுகள், பெரும்பாலான மலுக்கு தீவுகள், காக் மற்றும் கோபியாவ் தீவுகள்
* *உ. மொ. புரோபின்குவா* (சார்ப், 1890) – காங்கேயன் தீவுகள், சிறு சுண்டாத் தீவுகள் கிழக்கு முதல் தனிம்பார் தீவுகள் வரை

## விளக்கம்
கருமுக சில்லை, கருப்பு நிற முகம், தொண்டை மற்றும் மேல் மார்பகத்தைக் கொண்டுள்ளது. முதுகு மற்றும் பின்புறம் அடர் பழுப்பு நிறமாகவும், இறக்கைகள் மற்றும் வால் கருப்பு நிறமாகவும் இருக்கும். அடிப்பகுதி மற்றும் பிடரியில் கருப்பு புள்ளிகள் அல்லது வெள்ளை நிற பட்டைகள் இருக்கும். அலகு தடிமனாகவும் இரு வண்ணத்தில் காணப்படும் மேல் தாடை அடர் நிறத்திலும் கீழ்-தாடை நீல-சாம்பல் நிறத்திலும்  கால்கள் கருமையாக இருக்கும்.

## விநியோகம்
கருமுகம் சில்லை இந்தோனேசியாவைப் பூர்வீகமாகக் கொண்டது. இதில் வாலேசியா தீவிலும் காணப்படும். இது கிழக்குத் திமோரிலும் உள்ளது. இது விதைகளை உண்ணும் பறவை. புல்வெளிகளில் சிறிய மந்தைகளாகக் காணப்படுகிறது.

## பாதுகாப்பு நிலை
கருமுகம் சில்லை பரந்த வாழிட வரம்பைக் கொண்டுள்ளது. சில இடங்களில் அதிக எண்ணிக்கையிலும் பல இடங்களில் பொதுவானதாகவும் காணப்படுவதாகக் கூறப்படுகிறது. இந்தோனேசியாவில் இதன் எண்ணிக்கை மதிப்பீடு செய்யப்படவில்லை; ஆனால் மக்கள்தொகை போக்கு சீராக இருப்பதாகத் தெரிகிறது. இந்தப் பறவைகள் அடையாளம் காணப்பட்ட சில சில அச்சுறுத்தல்களை எதிர்கொள்கிறது. பன்னாடு இயற்கை பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனமாக" மதிப்பிட்டுள்ளது.

## மேற்கோள்கள்

* BirdLife Species Factsheet

பகுப்பு:சில்லைகள்
கருஞ்சில்லை

**கருஞ்சில்லை** (*Black mannikin*)(*உலோஞ்சூரா இசுடிஜியா*) என்பது நியூ கினியாவில் மாண்டம் (பப்புவா, முன்பு ஐரியன் ஜெயா, இந்தோனேசியா என அறியப்பட்டது) முதல் பப்புவா நியூ கினியாவின் டேவிம்பு ஏரி வரை காணப்படும் சிவப்பு குருவி சிற்றினமாகும். இது பொதுவாகப் புன்னிலம், ஈரநிலங்களில் வசிக்கும். அதிகபட்சம் 20 பறவைகள் கொண்ட கூட்டமாகக் காணப்படுகிறது. ஆனால் சில நேரங்களில் இவை நெல் பயிர்களிலும் காணப்படுகின்றன.

## அச்சுறுத்தல்கள்
சாவா உருசா மான் (*செர்வசு திமோரென்சிசு*) அறிமுகம் காரணமாக நாணல் படுக்கைகளின் அழிவால் இந்த சிற்றினம் அச்சுறுத்தப்படுகிறது. மேலும் பன்றிகள் போன்ற கால்நடைகளின் எண்ணிக்கை அதிகரித்துள்ளதால், புல்வெளிகளில் வனப்பகுதியை ஆக்கிரமிப்பதாலும் இவை அச்சுறுத்தப்படுகின்றன. இது பறவை வர்த்தகத்தால் மோசமாகப் பாதிக்கப்படுகிறது.

## மேற்கோள்கள்

* BirdLife Species Factsheet
பெரிய அலகு சில்லை

**பெரிய அலகு சில்லை** (*Great-billed mannikin*)(*உலோஞ்சூரா கிராண்டிசு*) என்பது வடக்கு மற்றும் கிழக்கு நியூ கினியாவில் காணப்படும் சிவப்பு சில்லை சிற்றினமாகும். இது ஈரநில வாழ்விடங்களில் காணப்படுகிறது. இந்த சிற்றினத்தின் நிலை தீவாய்ப்பு கவலை குறைந்த இனமாக மதிப்பிடப்படுகிறது.

## மேற்கோள்கள்

* BirdLife Species Factsheet
ஆரோசிலேன்

**ஆரோசிலேன்** (*Aurosilane*) SiAu4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த சேர்மத்தில் தங்கம் -1 என்ற இணைதிறன் கொண்ட எலக்ட்ரான் ஏற்பியாக செயல்படுகிறது. ஆரோசிலேன் ஒரு வகையான தங்க சிலேன் என தனிமைப்படுத்தப்பட்டுள்ளது. a=5.658, c=5.605 என்ற அளவுருக்களுடன் இது படிகமாகிறது. குறைந்த ஆக்கிரமிக்கப்படாத மூலக்கூறு சுற்றுப்பாதையும் SiAu4 இன் நான்கு Si-Au பிணைப்பு சுற்றுப்பாதைகளும் SiH4 இன் சுற்றுப்பாதைகள் போலவே உள்ளன. 

கூடுதலாக, சிலிக்கான் தங்கத்துடன் சேர்ந்து Si3Au3 போன்ற மற்ற சேர்மங்களையும் உருவாக்கும்.

## மேற்கோள்கள்

## மேலும் வாசிக்க
* 
* 

பகுப்பு:தங்கம்(−I) சேர்மங்கள்
பகுப்பு:கனிம வேதியியல் சேர்மங்கள்
பகுப்பு:கனிம சிலிக்கான் சேர்மங்கள்
பகுப்பு:சிலேன்கள்
பகுப்பு:தாண்டல் உலோக சிலிசைடுகள்
பீஷ்மர் கோயில், குருசேத்திரம்

**பீஷ்மர் கோயில்** என்பது இந்தியாவின், அரியானாவின் குருச்சேத்திரத்தில் நரகாதரி என்ற இடத்தில் பீஷ்மருக்கு அமைக்கபட்டுள்ள ஒரு கோயில் ஆகும்.

## கதை
போரில் யாராலும் வெல்ல முடியாதவர் பீஷ்மர். குருச்சேத்திரப் போரில் கௌரவர்களின் வெற்றிக்காக அவர்கள் பக்கம் இருந்து பாண்டவர்களை எதிர்த்து பீஷ்மர் போர் புரிந்தார். அவரை எதிர்கொள்ள முடியாமல் அருச்சுனன் திணறினான். கிருட்டிணனின் ஆலோசனையின் பேரில் சிகண்டியை அர்சுணனின் முன் நிறுத்தி அவரின் பின்னால் இருந்து அர்சுணன் பீஷ்மருடன் போர் புரிந்தான். காரணம் சிகண்டிக்கு எதிராக பீஷ்மர் போரிடமாட்டார் என்பதால் ஆகும். அவ்வாறே அர்ஜுணன் போர் புரிந்து பீஷ்மர் மீது அம்மு மழை பொழிந்து அவரை அம்புப் படுக்கையில் வீழ்தினான். விரும்பும்போது மரணத்தை தழுவும் வரம் பெற்றவரான பீஷ்மர் அம்பு படுக்கையில் இருந்தவாறே தருமனுக்கு விஷ்ணு சகசரநாமத்தை போதித்தார்.  குருச்சேத்திரப் போர் முடிந்த பிறகு வந்த முழுநிலவு நாளில் பீஷ்மர் உயிர் துறந்தார்.

## கோயில்
பீஷ்மர் அம்பு படுக்கையில் இருந்த இடம் குருச்சேதிரத்தில் உள்ள நரகதாரி என்ற இடம் என்று கருதப்படுகிறது. அங்கு பீஷ்மருக்கு கோயில் கட்டபட்டுள்ளது. அழகிய அலங்கார வளைவைக் கடந்து உள்ளை சென்றால் கோயிலில் பீஷ்மருக்கான கருவறை உள்ளது. கருவறை வாயிலுக்கு மேலே பீஷ்மரின் வரலாறு குறித்த ஏராளமான ஓவியங்கள் வரையப்பட்டுள்ளன. கருவறையில் பீஷ்மர் முள் படுக்கையில் படுத்த நிலையில் காட்சியளிக்கிறார். அவர் மீது ஏராளமான அம்புகள் தைத்த நிலையில் உள்ளன. பிஷ்ருக்கு பின்னால் கிருட்டிணன், பஞ்ச பாண்டவர், கங்கை தாய் ஆகியோரின் சிலைகள் உள்ளன. சிலைகள் அனைத்தும் வட இந்திய பாணியில் சலவைக் கல்லால் அமைக்கபட்டுள்ளன. கருவறைக்கு முன் பக்தர்கள் அமர்ந்து விஷ்ணு சகசரநாமத்தை பாராயணம் செய்கின்றனர்.

கோயிலுக்கு பின்னால் *பீஷ்ம குண்ட்* அல்லது *கங்கா குளம்* என்ற படிகட்டுகளுடன் கூடிய குளம் உள்ளது. பீஷ்மர் முள் படுக்கையில் இருந்தபோது அவருக்கு தாகம் எடுத்து தண்ணீர் கேட்டபோது, அர்ஜுணன் கங்கையை வேண்டி தரையில் அம்பை செலுத்தியபோது அங்கிருந்து நீர் பீய்ச்சி அடித்து பீஷ்மரின் தாகத்தை தணித்தது எனப்படுகிறது. அந்த இடமே இந்த  *பீஷ்ம குண்ட்* எனப்படுகிறது.   

## மேற்கோள்கள்

பகுப்பு:குருச்சேத்திர மாவட்டம்
பகுப்பு:அரியானாவிலுள்ள இந்துக் கோயில்கள்
சபரர்

**சபரர்** அல்லது **சபரசுவாமி** (Śabara), ஜைமினி ரிஷி எழுதிய பூர்வ மீமாம்சை சூத்திரங்களுக்கு கிமு 57ல் உரை எழுதியவர். சபரசாமியின் பூர்வ மீமாம்ச சூத்திர உரைகளுக்கு குமாரிலபட்டர் விரிவான விளக்க உரை எழுதினார். சபரசாமி பதஞ்சலி முனிவருக்கு பிந்தியவரும், வாத்சாயனருக்கு முந்தியவரும் ஆவார். 

மீமாம்ச சூத்திரத்திற்கான தனது உரையில், தர்மத்தை அறிவதற்குப் பிரத்யட்சம் (புலன்காட்சி), அனுமானம், ஊகம் அல்லது ஒப்புமை ஆகியவை ஆதாரங்களாக இருக்க முடியாது என்று சபரர் எழுதுகிறார். அறிவதற்கான மற்ற வழிகள் அனைத்தும் பிரத்யட்சத்தைச் சார்ந்தே உள்ளன என்றும் அவர் குறிப்பிடுகிறார். தர்மத்தைப் புரிந்துகொள்ள பிரத்யட்சத்தைப் பயன்படுத்த முடியாததால், அறிவதற்கான மற்ற வழிகளையும் பயன்படுத்த முடியாது. இந்தத் தர்க்கத்தின் அடிப்படையில், தர்மத்தை அறிவதற்கு சாட்சியம், குறிப்பாக வேதங்கள் மட்டுமே ஒரே வழி என்று சபரர் வாதிடுகிறார்.
## மேற்கோள்கள்

*Bibliography in: Karl H. Potter, *Encyclopedia of Indian philosophies: Bibliography*, Motilal Banarsidass (1995), , p. 184.

## வெளி இணைப்புகள்
* Mimamsa.org
*Shabara Bhasya, Translated to English by Ganganath Jha, All 3 Volmunes, Archive.org ebook https://archive.org/details/Shabara.Bhasya.tr.by.Ganganath.Jha

பகுப்பு:இந்திய மெய்யியலாளர்கள்
பகுப்பு:மீமாஞ்சம்
பிசுமார்க் மீன்கொத்தி

**பிசுமார்க் மீன்கொத்தி** (*Bismarck kingfisher*)(*செய்க்சு வெப்பசுடெரி*) என்பது அல்செடினிடே குடும்பத்தைச் சேர்ந்த பறவை சிற்றினமாகும். இது பப்புவா நியூ கினியாவில் மட்டுமே உள்ளது.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், ஆறுகள், நன்னீர் ஏரிகள் மற்றும் நன்னீர் சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* BirdLife Species Factsheet.&#x5B; ** &#x5D;

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:மீன்கொத்திகள்
துருவண்ண மார்பு குயில்

**துருவண்ண மார்பு குயில்** (*Rusty-breasted cuckoo*)(*காகோமேண்டிசு செப்புல்கிராலிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது இந்தோனேசியா, மலேசியா, பிலிப்பீன்சு, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது சில நேரங்களில் தூரிகை குயிலின் துணையினமாகக் கருதப்படுகிறது.

## மேற்கோள்கள்

பகுப்பு:குயில்கள்
காட்டு மூஞ்சூறு

**காட்டு மூஞ்சூறு** (*Jungle shrew*)(*சன்கசு ஜீலானிகசு*) என்பது இலங்கையைச் சேர்ந்த சோரிசிடே குடும்பத்தில் உள்ள ஒரு பாலூட்டியாகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது இலங்கையில் மட்டுமே காணப்படும் அகணிய உயிரி. இது வாழ்விட இழப்பால் அச்சுறுத்தப்படுகிறது.

## விளக்கம்
காட்டு மூஞ்சூறுவின் தலை மற்றும் உடல் நீளம் 10 முதல் 12 செ. மீ. ஆகும். காட்டு மூஞ்சூறுவின் வாலானது 8–9 செ.மீ. நீளமுடையது. இதன் உரோமம் மேற்பகுதியில் அடர் சாம்பல் நிறமாகவும், கீழ்ப் பகுதியில் இலகுவாகவும் இருக்கும். முடிகள் அடிப்பகுதியில் கருமையாகவும், நுனியில் வெளிர் நிறத்தில் காணப்படும். வால் குறுகிய மற்றும் சாம்பல், சில நேரங்களில் வெள்ளை முனையுடன் இருக்கும்.

## மேற்கோள்கள்

பகுப்பு:இலங்கை முலையூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மூஞ்சூறு
மலேய குள்ள மூஞ்சூறு

**மலேய குள்ள மூஞ்சூறு** (*Malayan pygmy shrew*)(*சன்கசு மலேயனசு*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது மலேசியா மற்றும் தாய்லாந்தில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும்.

## மேற்கோள்கள்

பகுப்பு:மூஞ்சூறு
த கிப்ட் (கட்டுரை)

**த கிப்ட்: பாம்ஸ் அண்ட் எக்சேஜ் ஆப் எக்சேஜ் இன் ஆக்கியேக் சொசைட்டிஸ்** (*The Gift: Forms and Functions of Exchange in Archaic Societies*,    ) என்பது பிரெஞ்சு சமூகவியலாளரான மார்செல் மாசின் 1925 ஆம் ஆண்டு கட்டுரையாகும். இது  பரஸ்பரம் மற்றும் பரிசுப் பரிமாற்றத்தின் சமூகக் கோட்பாடுகளின் அடித்தளம் குறித்தது ஆராய்கிறது.

## வரலாறு
மாசின் அசல் கட்டுரைக்கு எஸ்சை சுர் லெ டான் (*Essai sur le don)* என்று பெயரிடப்பட்டது.  *Forme et raison de l'échange dans les sociétés archaïques* ("An essay on the gift: the form and reason of exchange in archaic societies") மேலும் இது முதலில் *L'Année Sociologique* இதழில் 1925 ஆண்டு வெளியிடப்பட்டது.  கட்டுரை பின்னர் 1950 இல் பிரெஞ்சு மொழியில் மீண்டும் வெளியிடப்பட்டது.  1954 இல் இயன் குனிசன் என்பவராலும், 1990 இல் டபிள்யூ.டி. ஹால்ஸ், 2016 இல் ஜேன் ஐ. கையர் போன்றோரால் ஆங்கிலத்தில் மொழிபெயர்க்கப்பட்டது. 

## வாதம்
பழங்குடி இனக் குழுக்களிடையே பொருட்களை ஒருவருக்கு ஒருவர் பரிமாற்றம் செய்து கொண்டு மனிதர்களிடையே உறவுகளை உருவாக்கும் விதம் குறித்து மௌசின் கட்டுரை கவனம் செலுத்துகிறது.

## மேற்கோள்கள்

## வெளி இணைப்புகள்

பகுப்பு:சமூகவியல் நூல்கள்
தீர்த்தஹள்ளி சட்டமன்றத் தொகுதி

**தீர்த்தஹள்ளி சட்டமன்றத் தொகுதி** (*Tirthahalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 114 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிவமொக்கா மாவட்டம்
பிளான்போர்டு எலி

**பிளான்போர்டு எலி** (*Blanford's rat*)(*Madromys blanfordi*) என்பது முரிடே குடும்பத்தில் உள்ள கொறிக்கும் பாலூட்டி சிற்றினமாகும். இது ***மட்ரோமிசு*** பேரினத்தில் உள்ள ஒரே சிற்றினமாகும். சிங்கள மொழியில் வாலிக வெள்ளை வன மீயா (වලිග සුදු වන මීයා-வெள்ளை வால் மர எலி என்று பொருள்படும்) என அறியப்படுகிறது. இது இந்தியா, இலங்கை மற்றும் வங்காளதேசம் (சத்கிரா மாவட்டத்தில்) முழுவதும் காணப்படுகிறது.

## விளக்கம்
தலை மற்றும் உடல் நீளம் 14-15 செ.மீ. வரையிலும்; வாலின் நீளம் 19 செ.மீ. வரையிலும் இருக்கும். முதுகு சாம்பல் கலந்த பழுப்பு நிறத்திலும், கருமையாகவும், பக்கவாட்டில் வெளிறியும் காணப்படும். வெள்ளை நிற அடிப்பகுதியினைக் கொண்டது. முதிர்ச்சியடைந்த எலிகளின் பாதங்கள் வெண்மையாகவும், இளம் எலிகளில் பழுப்பு நிறமாகவும் இருக்கும். வாலில் மூன்றில் இரண்டு பங்கு அடிப்பகுதியிலிருந்து பழுப்பு நிறத்திலும் பின்னர் நீண்ட அடர்த்தியான வெள்ளை உரோமங்களால் மூடப்பட்டுக் காணப்படும்.

## மேற்கோள்கள்

## வெளி இணைப்புகள்

* 

பகுப்பு:இலங்கை முலையூட்டிகள்
பகுப்பு:மூஞ்சூறு
மலேய மர எலி

**மலேய மர எலி** (*Malayan tree rat*)(*பித்தேச்சேர் பர்வசு*) என்பது முரிடே குடும்பத்தில் உள்ள ஒரு கொறித்துண்ணியாகும். இது மலேசியாவில் மட்டுமே காணப்படும் அகணிய உயிரி.

## மேற்கோள்கள்


*  

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
பகுப்பு:பாலூட்டிகள்
செம்மர எலி

**செம்மர எலி** (*Red tree rat*)(*பிதேச்சேயர் மெலனுரசு*) என்பது முரிடே குடும்பத்தில் உள்ள கொறிக்கும் பாலூட்டி சிற்றினமாகும். இது இந்தோனேசியாவின் மேற்கு சாவகத்தீவில் மட்டுமே காணப்படும் அகணிய உயிரி.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கொறிணிகள்
பிதேச்சேயர்

பகுப்பு:கொறிணிகள்
பகுப்பு:எலிகள்

**பிதேச்சேயர்** (*Pithecheir*) என்பது தென்கிழக்கு ஆசியாவைச் சேர்ந்த முரிடே குடும்பத்தில் உள்ள கொறித்துண்ணிகளின் ஒரு பேரினமாகும். இது பின்வரும் சிற்றினங்களைக் கொண்டுள்ளது:

* செம்மர எலி (*பிதேச்சேயர் மெலனுரசு*)
* மலேய மர எலி (*பிதேச்சேயர்  பர்வசு*)

## மேற்கோள்கள்
நைட்ரைல் அசைடு

**நைட்ரைல் அசைடு** (*Nitryl azide*)  N4O2 என்ற மூலக்கூற்று வாய்ப்பாட்டால் விவரிக்கப்படும் ஒரு நிலையற்ற நைட்ரசன் ஆக்சைடு சேர்மமாகும். ஒரு நைட்ரோ குழுவிற்கும்  ஓர் அசைடுக்கும் இடையில் ஒரு நைட்ரசன்-நைட்ரசன் சகப் பிணைப்பை நைட்ரைல் அசைடு கொண்டுள்ளது. சோடியம் அசைடு மற்றும் நைட்ரோனியம் அறுபுளோரோ ஆன்டிமோனேட்டு ஆகியவற்றுக்கு இடையேயான வினையில் குறுகிய கால நிலைப்புத்தன்மை கொண்ட விளைபொருளாக அகச்சிவப்பு நிறமாலை மூலம் இது கண்டறியப்பட்டது:

: 

நைட்ரைல் அசைடு விரைவாக சிதைந்து நைட்ரசு ஆக்சைடை உருவாக்குகிறது. கோட்பாட்டியல் கணக்கீடுகள் இந்த செயல்முறை ஆக்சாடெட்ராசோல் ஆக்சைடு இடைநிலை வழியாக நிகழும் என்று பரிந்துரைக்கின்றன:

:

## மேற்கோள்கள்

பகுப்பு:நைட்ரசன் ஆக்சைடுகள்
பகுப்பு:ஆக்சைடுகள்
பகுப்பு:அசிடோ சேர்மங்கள்
பாக்கிதான் விவசாயிகள் சங்கம்

**பாக்கிதான் விவசாயிகள் சங்கம்** (*Farmers Association of Pakistan*) பாக்கித்தானை தளமாகக் கொண்ட ஒரு விவசாயிகள் அமைப்பாகும்.  சிறு மற்றும் நடுத்தர நிறுவன விவசாயிகள் சங்கம் என்ற பெயராலும் இச்சங்கம் அழைக்கப்படுகிறது. நிலப்பிரபுக்களின் மிக முக்கியமான பரப்புரை அமைப்பு" என்று பாக்கிதான் விவசாயிகள் சங்கம் விவரிக்கப்படுகிறது. லாகூரை தலைமையிடமாகக் கொண்ட பாக்கித்தான் கிசான் ரப்தா கமிட்டி என்ற விவாயிகள் குழுவின் ஓர் அங்கமாக இருக்கும் இருபதுக்கும் மேற்பட்ட அமைப்புகளில் இதுவும் ஒன்றாகும். 

பாக்கிதான் விவசாயிகள் சங்கத்தின் தலைவராக சா மெகமூத் குரேசி செயல்படுகிறார். 

நாட்டின் உணவு மற்றும் உரப் பிரச்சினைகளைத் தீர்க்க இராணுவத்துடன் ஒத்துழைக்குமாறு விவசாயிகள் சங்கம் வலியுறுத்துகிறது. 
## மேற்கோள்கள்

பகுப்பு:பாக்கித்தானிய அமைப்புகள்
இருநைட்ரசன் ஈராக்சைடு

**இருநைட்ரசன் ஈராக்சைடு** (*Dinitrogen dioxide*) N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இச்சேர்மத்திற்கு கட்டமைப்பு ரீதியாக பல்வேறு மாற்றியங்கள் எனப்படும் மாற்று வடிவங்கள் உருவாதல் சாத்தியமானதாகும். நைட்ரிக் ஆக்சைடின் சுழற்சி அல்லாத இருபடியான (NO) O=N–N=O சகப்பிணைப்பு கொண்ட மாற்றியமே தொடக்கநிலை கணக்கீடுகளின் அடிப்படையில் மிகவும் நிலையான மாற்றியமாகக் கணிக்கப்பட்டுள்ளது. இதுவே சோதனை ரீதியாகவும் தயாரிக்கப்பட்டது.  திண்ம நிலையில் மூலக்கூறுகள் C2v சமச்சீர்நிலையைக் கொண்டுள்ளன: முழு கட்டமைப்பும் சமதள வடிவம் கொண்டது.  இரண்டு ஆக்சிசன் அணுக்கள் N-N பிணைப்பின் குறுக்கே  அமைந்துள்ளன.கட்டமைப்பிலுள்ள  O-N பிணைப்பு இடைவெளி 1.15 Å ஆகவும் N-N பிணைப்பு இடைவெளி ஆகவும் 2.33 Å, மற்றும் O=N-N பிணைப்புக் கோணம் 95° ஆகவும் உள்ளன்..

## மேற்கோள்கள்

* 
* https://www.researchgate.net/publication/244268846_The_origin_of_the_long_N-N_bond_in_N2O2_an_ab_initio_valence_bond_study
* 

பகுப்பு:நைட்ரசன் ஆக்சைடுகள்
சோடியம் பெர்புரோமேட்டு

**சோடியம் பெர்புரோமேட்டு** (*Sodium perbromate*)  NaBrO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் அயனியும் பெர்புரோமேட்டு அயனியும் சேர்ந்து இச்சேர்மம் உருவாகிறது.

## தயாரிப்பு

சோடியம் புரோமேட்டுடன் சோடியம் ஐதராக்சைடும் புளோரினும் சேர்த்து வினைபுரியச் செய்வதன் மூலம் தயாரிக்கப்படுகிறது.:

: 

## மேற்கோள்கள்

பகுப்பு:சோடியம் சேர்மங்கள்
பகுப்பு:பெர்புரோமேட்டுகள்
சோடியம் மெட்டாதைட்டனேட்டு

**சோடியம் மெட்டாதைட்டனேட்டு** (*Sodium metatitanate*)  Na2TiO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சூடான் நீருடன் சேர்த்து வினைபுரியச் செய்தால் சோடியம் மெட்டாதைட்டனேட்டு சிதைவடைகிறது. சோடியம் மெட்டாதைட்டனேட்டு என்ற பெயரும் தவறாக சோடியம் டிரைதைட்டனேட்டு (Na2Ti3O7) சேர்மத்தைக் குறிக்கிறது. 

## தயாரிப்பு
தைட்டானியம் ஈராக்சைடுடன் சோடியம் கார்பனேட்டைச் சேர்த்து 1000 பாகை செல்சியசு வெப்பநிலைக்கு சூடுபடுத்தினால் வினை நிகழ்ந்து சோடியம் மெட்டாதைட்டனேட்டு உருவாகிறது.:
:TiO2 + Na2CO3 → Na2TiO3 + CO2

## மேற்கோள்கள்

பகுப்பு:சோடியம் சேர்மங்கள்
பகுப்பு:தைட்டனேட்டுகள்
சோடியம் எக்சாபுளோரோபாசுபேட்டு

**சோடியம் எக்சாபுளோரோபாசுபேட்டு** (*Sodium hexafluorophosphate*) Na[PF6] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

2015 ஆம் ஆண்டில்  சோடியம் எக்சாபுளோரோபாசுபேட்டு மீள்நிரப்பு செய்யக்கூடிய சோடியம்-அயணி மின்கலன்களில் நீர் அல்லாத மின்பகுளியின் ஓர் அங்கமாகப் பயன்படுத்தப்பட்டது. 

## தயாரிப்பு
பாசுபரசு பெண்டாகுளோரைடுடன் சோடியம் குளோரைடு மற்றும் ஐதரசன் புளோரைடு சேர்த்து வினைபுரியச் செய்வதன் மூலம் சோடியம் எக்சாபுளோரோபாசுபேட்டு தயாரிக்கப்படுகிறது. 

:PCl5 + NaCl + 6 HF → NaPF6 + 6 HCl

## மேற்கோள்கள்

## மேலும் படிக்க
* 

பகுப்பு:சோடியம் சேர்மங்கள்
பகுப்பு:எக்சாபுளோரோபாசுப்பேட்டுகள்
கட்ச் எலி

**கட்ச் எலி** (*Cutch rat*) அல்லது **கட்ச் பாறை எலி** (***கிரெம்னோமைசு கட்ச்சிகசு***) என்பது முரிடே குடும்பத்தில் உள்ள கொறிக்கும் சிற்றினமாகும்.

கட்ச் எலி இந்தியாவில் காணப்படுகிறது. இந்தியாவில் இந்த எலி ஆந்திரப் பிரதேசம், பீகார், குசராத், சார்கண்டு, கருநாடகா மற்றும் இராசத்தான் மாநிலங்களில் பரவலாக காணப்படுகிறது.

## மேற்கோள்கள்

* பெய்லி, ஜே. & CBSG CAMP இந்தியா ஒர்க்ஷாப் 2000. க்ரெம்னோமிஸ் கட்ச்சிகஸ் . 2006 IUCN அச்சுறுத்தப்பட்ட உயிரினங்களின் சிவப்பு பட்டியல். 9 ஜூலை 2007 அன்று பதிவிறக்கம் செய்யப்பட்டது.
* 978-0-8018-8221-0
நைனித்தால் திருமணப் படுகொலை

**நைனித்தால் திருமணப் படுகொலை** (*Nainital wedding massacre*)  இந்தியாவின் உத்தராகண்ட மாநிலத்தில் உள்ள குமாவுன் கோட்டத்தின் நைனித்தால் நகரத்தில் நடந்த  ஒரு படுகொலை நிகழ்ச்சியைக் குறிக்கிறது. 21 ஏப்ரல் 1950 ஆம் ஆண்டு ஏப்ரல் மாதம் 21 ஆம் தேதியன்று நைனித்தாலில் ஒரு திருமண விழாவில் குடிபோதையில் இருந்த கூர்க்கா சிப்பாய் 22 விருந்தினர்களை கத்தியால் குத்தினார். இந்நிகழ்வால் அவர்கள் அனைவரும் மரணமடைந்தனர்.

கத்தியுடன் ஆயுதம் ஏந்திய அந்த நபர், பணக் கடன் கொடுக்கும் தாழ்த்தப்பட்ட நபர் ஒருவர் சமூகத்தில் உயர்ந்த பிராமண சாதிப் பெண்ணை திருமணம் செய்து கொண்டதால் ஆத்திரமடைந்தார். தாழ்த்தப்பட்ட சமூக உறுப்பினர்களை கத்தியால் குத்தினார். குத்துப்பட்டு இறந்தவர்கள் அனைவரும் தாழ்த்தப்பட்ட சாதியைச் சேர்ந்தவர்களாவர்.  

## மேற்கோள்கள்

பகுப்பு:1950 நிகழ்வுகள்
பகுப்பு:படுகொலைகள்
பகுப்பு:நைனித்தால் மாவட்டம்
பகுப்பு:உத்தராகண்டம்
பகுப்பு:இந்தியா
மணிவிழுந்தான் பழைய ஏரி

**மணிவிழுந்தான் பழைய ஏரி** என்பது தமிழ்நாட்டின், சேலம் மாவட்டத்தில் சேலம் உளுந்தூர்பேட்டை தேசிய நெடுஞ்சாலையில் தலைவாசலுக்கு ஐந்து கிலோமீட்டர் முன்னாள் அமைந்துள்ள ஒரு ஏரி ஆகும். இந்த ஏரி சூழலியல் இயக்கங்களால் மீட்டுருவாக்கம் செய்யப்பட்டு வருகிறது.

இங்கு உள்நாட்டு வலசை பறவைகள் உட்பட 145 பறவையினங்கள், 122 தாவர இனங்கள், 75 வண்ணத்துப் பூச்சி இனங்கள், 20 தட்டான் இனங்கள், 11 பாம்பு இனங்கள், உடும்பு, 10 தவளை இனங்கள், 10 பாலூட்டி இனங்கள், ஏழு எறும்பு இனங்கள், பூச்சி இனங்கள் பல என 400 இக்கும் மேற்பட்ட உயிரினங்கள் ஆவணப்படுத்தப்பட்டுள்ளன. ஏரியில் உருவாக்கப்பட்டுள்ள மண் திட்டில் உலக அளவில் அழிவாய்ப்பு இனமாக வகைப்படுத்தபட்டுள்ள ஆற்று ஆலா இனப்பெருக்கம் செய்துள்ளது ஒரு சிறப்பாகும். அண்மையில் 40 ஆற்று ஆலாக்கள் இங்கு மாலையில் வந்திருந்து இரவில் தங்கி இருந்து காலையில் சென்றன. 

மேலும் சாம்பல் கொக்கு, செந்நீலக் கொக்கு, சின்ன பச்சைக் கொக்கு உள்ளிட்ட 15 வகையான நீர்ப்பறவைகளும், 27 வகையான நிலவாழ் பறவைகளும் இங்கு இனப்பெருக்கம் செய்கின்றன.

## மேற்கோள்கள்

## வெளி இணைப்புகள்
* Manivilundhan Old Tank (Manivizhundhan Lake) மணிவிழுந்தான் பழைய ஏரி
பகுப்பு:சேலம் மாவட்ட ஏரிகள்
குலாம் முகம்மது சாசு

**குலாம் முகம்மது சாசு**  (*Ghulam Muhammad Zaz*)  இந்தியாவின் காசுமீரைச் சேர்ந்த ஓர் இசைக் கலைஞர் ஆவார். சந்தூர் மற்றும் பிற பாரம்பரிய இசைக்கருவிகளை கைவினைப் பொருட்களாக உருவாக்குவதில் பெயர் பெற்றவராவார். காசுமீர் நகரத்தில் சந்தூர் இசைக்கருவி உருவாக்கத் தெரிந்த கடைசி தயாரிப்பாளராக இவர் அறியப்படுகிறார்..

இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு 2023 ஆம் ஆண்டு சனவரி மாதம் 26 ஆம் தேதி வழங்கப்பட்டது.

## ஆரம்பகால வாழ்க்கை
குலாம் முகம்மது சாசு சிறிநகரின் சாய்னா கடல் பகுதியில் 1941 ஆம் ஆண்டு பிறந்தார். 1953 ஆம் ஆண்டு முதல் சந்தூர், ரபாப் மற்றும் சாரங்கி போன்ற பாரம்பரிய காசுமீரி இசைக்கருவிகளை தயாரித்து வந்தார்.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:இசைக் கலைஞர்கள்
பகுப்பு:இந்தியக் கலைஞர்கள்
பமிரியா

***பாமிரியா*** (*Pamiria*) என்பது நீலன்கள் பட்டாம்பூச்சிக் குடும்பத்தில் உள்ள பட்டாம்பூச்சி  ஆகும். இது *பேலார்டிக்* பேரினத்தினைச் சார்ந்த சிற்றினமாகும் .
இடது|thumb|220x220px| ''பமிரியா பராசி''

## சிற்றினங்கள்

* *பமிரியா சித்ராலென்சிசு* (டைட்லர், 1926) காசுமீர்
* *பமிரியா கிரிசோபிசு* (கிரம்-கிராசிமாயிலோ, 1888) இந்து குசு, பாமிர்சு
* *பாமிரியா ஃபராசி* (பேஜசு & சார்மியூக்சு, 1997) பாக்கித்தான்
* *பாமிரியா கலாதியா* (பிளான்சார்ட், [1844]) இமயமலை
* *பமிரியா இசா* ஜதாங்கோ, 1995 இந்து குசு
* *பமிரியா மார்கோ* ஜதாங்கோ, 2002
* *பமிரியா மெட்டாலிகா* (சி. & ஆர். பெல்டர், [1865]) இமயமலை
* *பமிரியா ஓம்பிசா* (மூர், [1875]) இமயமலை, வட சீனா
* *பமிரியா செல்மா* (கோசாக், 1996) இமயமலை

## மேற்கோள்கள்


## வெளி இணைப்புகள்

* 
* Data related to Pamiria at Wikispecies

பகுப்பு:பட்டாம்பூச்சிகள்
பகுப்பு:கணுக்காலி பேரினங்கள்
மூன்று நஞ்சுகள்

**மூன்று நஞ்சுகள்**, *[[மாயை|மோகம்]]* (மாயை, குழப்பம்), *இராகம்* (பேராசை) மற்றும் *துவேஷம்* (வெறுப்பு) இம்மூன்றும் ஒரு மனிதனின் உள்ளார்ந்த மூன்று துன்பங்கள் அல்லது குணநலன் குறைபாடுகளாகக் கருதப்படுகின்றது. இதனால் விளையும் துக்கம் (துன்பம், வலி, திருப்தியற்ற தன்மை) மறுபிறப்புகளுக்குக் காரணமாகிறது.

திபெத்திய பௌத்த பவசக்கர கலைப்படைப்பின் மையத்தில் மூன்று நஞ்சுகளுக்கு குறியீடாக, சேவல், பாம்பு மற்றும் பன்றி ஆகியவை வரையப்பட்டுள்ளது. இவைகள் முறையே பேராசை, கெட்ட எண்ணம் மற்றும் மாயை ஆகியவற்றைக் குறிக்கின்றது.

## சுருக்கமான விளக்கம்
பௌத்தம் மத போதனைகளில், மூன்று நஞ்சுகள் அறியாமை (பற்றுதல் மற்றும் வெறுப்பு) உணர்வுள்ள உயிரினங்களை வாழ்க்கைச் சுழற்ச்சியில் சிக்க வைக்கும் முதன்மையான காரணங்களாகும். இந்த மூன்று நஞ்சுகள் மற்ற அனைத்து கிலேசங்களுக்கு வேர் என்று கூறப்படுகிறது. இந்த மூன்று நஞ்சுகள் வாழ்க்கைச் சக்கரத்தின் மையத்தில் ஒரு பன்றி, ஒரு பறவை மற்றும் ஒரு பாம்பு (முறையே அறியாமை, பற்றுதல் மற்றும் வெறுப்பு ஆகியவற்றைக் குறிக்கும்) குறிப்பிடப்படுகின்றது. இந்து சமயத்தில் வாழ்க்கைச் சக்கரத்தில் மூன்று நஞ்சுகள் கர்மாவின் உருவாக்கத்திற்கு வழிவகுக்கும், இது சம்சாரத்தின் ஆறு மண்டலங்களில் மறுபிறப்புக்கு வழிவகுக்கிறது.

## எதிர் ஆரோக்கியமான குணங்கள்
மூன்று நல்ல மனக்காரணிகள் மூன்று நஞ்சுகளை முறிப்பவைகளாக அடையாளம் காணப்படுகிறது:

அமோகா (மாயை அல்லாத) அல்லது ஞானம்
அலோபா (பற்று இல்லாதது) அல்லது தாராள மனப்பான்மை
அத்துவேஷம் (வெறுக்காதது) அல்லது அன்பு-இரக்கம்

## மேற்கோள்கள்

## ஆதாரங்கள்
*Dalai Lama (1992). *The Meaning of Life*, translated and edited by Jeffrey Hopkins, Boston: Wisdom.
*Dzongsar Khyentse (2004). *Gentle Voice* #22, September 2004 Issue.
*Geshe Sonam Rinchen (2006). *How Karma Works: The Twelve Links of Dependent Arising*, Snow Lion
* Goleman, Daniel (2003). *Destructive Emotions: A Scientific Dialogue with the Dalai Lama*. Random House.
* Keown, Damien (2004). *A Dictionary of Buddhism*. Oxford University Press.
* Lamotte, Étienne (translator). *The Treatise on the Great Virtue of Wisdom of Nagarjuna*. Gampo Abbey.
* 
* 
* Rangjung Yeshe Wiki - Dharma Dictionary. http://rywiki.tsadra.org/index.php/dug_gsum
* Tenzin Wangyal Rinpoche (2011). *Awakening the Sacred Body: Tibetan Yogas of Breath and Movement*. Hay House.
* Trungram Gyaltrul Rinpoche Sherpa (2004). *Gampopa, the Monk and the Yogi : His Life and Teachings*. Harvard University.

## மேலும் படிக்க
* Access to Insight, ''Mula Sutta: Roots'' (AN 3.69 PTS: A i 201)
* Access to Insight, ''Nidana Sutta: Causes'' (AN 3.33 PTS: A i 134 Thai 3.34; BJT 3.34)

## வெளி இணைப்புகள்
* Transforming the three poisons
* Three poisons on Ranjung Yeshe wiki
*What are the three jewels? Buddhism for Beginners

பகுப்பு:பௌத்த மெய்யியல்
பகுப்பு:இந்து மெய்யியல்
சாந்தைட்டு

**சாந்தைட்டு** (*Santite*) (KB5O8·4H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 

இத்தாலி நாட்டின் டசுகனி நகரத்தில் காணப்படும் பொட்டாசியத்தின் நீரேற்றப்பட்ட போரேட்டு கனிமமாக வகைப்படுத்தப்படுகிறது. இத்தாலியின் இயற்கை வரலாற்று அருங்காட்சியகத்தின் முன்னாள் இயக்குநரான கியார்கி சாந்தியின் நினைவாக (1746-1823) அவருடைய பெயர் இடப்பட்டது (Snt). 

## மேற்கோள்கள்

## வெளி இணைப்புகள்
*Webmineral.com - Santite
*Handbook of Mineralogy - Santite

பகுப்பு:கனிமங்கள்
பகுப்பு:பொட்டாசியம் கனிமங்கள்
பகுப்பு:நெசோபோரேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:நான்கு நீரேற்றுக் கனிமங்கள்
சோரபா சட்டமன்றத் தொகுதி

**சோரபா சட்டமன்றத் தொகுதி** (*Soraba Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 116 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிவமொக்கா மாவட்டம்
துக்கம் (மெய்யியல்)

**துக்கம்** (*duḥkha*) என்பது பௌத்தம், சமணம், இந்து சமயங்களின் மெய்யியல் கருத்துகளில் **மகிழ்ச்சியின்மை** என மொழிபெயர்க்கப்பட்டுள்ளது. அதன் பொருள் சூழலைச் சார்ந்தது. குறிப்பாக இவ்வுலக வாழ்க்கையின் *திருப்தியற்ற தன்மையைக்* குறிப்பிடலாம். ஏங்குதல் மற்றும் அறியாமையால் உந்தப்படும் போது நிம்மதியாக இருக்காது.

நான்கு உன்னத உண்மைகளில் துக்கம் முதன்மையானது மற்றும் இது இருத்தலின் மூன்று அடையாளங்களில் ஒன்றாகும். இச்சொல் இந்து சமயத்தின் உபநிடதங்களில் மோட்சம் (ஆன்மீக விடுதலை) பற்றிய விவாதங்களில் காணப்படுகிறது.

## மேற்கோள்கள்

## வெளி இணைப்புகள்
* Everything Is Teaching Us, Ajahn Chah (2018), Amaravati Publications 
* How does mindfulness transform suffering? I: the nature and origins of dukkha, JD Teasdale, M Chaskalson (2011)
* Explanations of dukkha, Tilmann Vetter (1998), Journal of the International Association of Buddhist Studies
* What Buddha Taught, Walpola Rahula
* ''Dukkha'', edited by John T. Bullitt - Access to Insight
* ''The Buddha's Concept of Dukkha'', Kingsley Heendeniya
* [''Ku'' 苦 entry](http://buddhism-dict.net/cgi-bin/xpr-ddb.pl?82.xml+id('b82e6'))

பகுப்பு:பௌத்த மெய்யியல்
பகுப்பு:இந்து மெய்யியல்
கொண்டனா எலி

**கொண்டனா எலி** அல்லது **பெரிய வயல் எலி** என்றும் அழைக்கப்படும் **கொண்டனா மென்மையான-உரோம எலி** (*Kondana soft-furred rat*)(***மில்லார்டியா கொண்டனா***), முரிடே குடும்பத்தில் உள்ள ஒரு அழிந்துவரும் கொறிணி சிற்றினமாகும். இது இந்தியாவின் மகாராட்டிரா மாநிலம் புனேவிற்கு அருகில் உள்ள சிங்காட் பீடபூமியில் காணப்படும் அகணிய உயிரி. இது இரவுநேர எலி ஆகும். இதன் முக்கிய அச்சுறுத்தல்களாக வாழிட இழப்பு, தாவரங்கள் மிகை மேய்தலால் அழிதல் மற்றும் சுற்றுலா மற்றும் பொழுதுபோக்கு நடவடிக்கைகளினால் ஏற்படும் இடையூறுகள் உள்ளன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கொறிணிகள்
பகுப்பு:அகணிய உயிரிகள்
மண்ணிற மென்உரோம எலி

**மண்ணிற மென்உரோம எலி** (*Sand-colored soft-furred rat*)(*மில்லார்டியா கிளேடோவி*) என்பது முரிடே குடும்பத்தில் உள்ள கொறிணி சிற்றினமாகும். இது இந்தியாவிலும் பாக்கித்தானிலும் காணப்படுகிறது.

## மேற்கோள்கள்

 

பகுப்பு:கொறிணிகள்
உரைலி மென்உரோம எலி

**உரைலி மென்உரோம எலி** (*Miss Ryley's soft-furred rat*)(***மில்லார்டியா கத்லீனே***) என்பது முரிடே குடும்பத்தில் உள்ள கொறிணி சிற்றினமாகும். இது மத்திய மியான்மரில் மட்டுமே காணப்படுகிறது. மேலும் போபா மலையிலும் பதிவு செய்யப்பட்டது.

## மேற்கோள்கள்

பகுப்பு:கொறிணிகள்
ஆண்டிமனி மின்முனை

**ஆண்டிமனி மின்முனை** (*Antimony electrode*) pH மின்முனையாக செயல்படும் திறனுக்காக ஆராயப்பட்டது. இம்மின்முனையானது தனிமநிலை ஆண்டிமனியால் ஆனதாகும். ஆண்டிமனி மின்முனையின் மின் வேதியியல் செயல்முறையை பின்வரும் சமன்பாட்டால் விளக்கலாம்.
 
:Sb2O3(s) + 6 H+ + 6 e−   2Sb(s) + 3H2O

ஆக்சைடு, Sb2O3 ஆனது மின்முனையின் மேற்பரப்பில் உள்ளது. இந்த மின்முனையானது அதிக துல்லியத்தின் அளவீடுகளைக் கொடுக்கவில்லை என்றாலும், விரைவான முடிவு , எளிமை மற்றும் கரடுமுரடான கட்டுமானம் ஆகியவை தொடர்ச்சியான தொழில்துறை pH கண்காணிப்புக்கு பயனுள்ளதாக இருக்கும். உயர்ந்த வெப்பநிலையில் இம்மின்முனையைப் பயன்படுத்தலாம். ஓர் அசாதாரண பயன்பாட்டில், மனித வயிற்றில் உள்ள pH அளவை அளவிட ஓர்  ஆண்டிமனி மின்முனை பயன்படுத்தப்பட்டது. கட்டுமானத்தின் எளிமை காரணமாக மின்முனையை விழுங்கக்கூடிய அளவுக்கு சிறியதாக மாற்ற முடியும். மெல்லிய செப்பு கம்பிகள் இம்மின்முனை ஒரு முனையுடனும் மற்றொரு முனையில் ஒரு pH மீட்டரின் ஒரு முனையத்திலும் இணைக்கப்பட்டன. பரிசோதிக்கப்படுபவரின் கால் உப்பு கரைசலில் வைக்கப்பட்டது. இந்த கரைசலில் ஒரு கலோமெல் குறிப்பு மின்முனையும் வைக்கப்பட்டு மீட்டரில் உள்ள மற்ற முனையத்துடன் இணைக்கப்பட்டது. மனித உடலுக்குள்ளான அளவீடுகளில் ஆண்டிமனி மின்முனைகள் தொடர்ந்து பயன்படுத்தப்படுகின்றன. பகுப்பாய்வுத் தீர்மானங்களுக்கு ஆண்டிமனி அடிப்படையிலான மின்முனைகளின் பயன்பாடு மதிப்பாய்வும் செய்யப்பட்டது.

ஆண்டிமனி மின்முனைகள் வணிக ரீதியாக கிடைக்கின்றன. ஐதரசன் புளோரைடு கொண்ட கரைசல்களுடன் கண்ணாடியின் வினை காரணமாக கண்ணாடி மின்முனையைப் பயன்படுத்த முடியாத ஐதரோபுளோரிக் அமிலம் கொண்ட கரைசல்களுடன் இவற்றைப் பயன்படுத்தலாம்.
## மேற்கோள்கள்

பகுப்பு:மின்வேதியியல்
பகுப்பு:மின்முனைகள்
நேதன் எல்லிஸ்

**நேதன் எல்லிஸ்** (பிறப்பு 22 செப்டம்பர் 1994) ஒரு ஆஸ்திரேலிய துடுப்பாட்டக்காரர் . ஆகஸ்ட் 2021 இல் ஆஸ்திரேலியத் துடுப்பாட்ட அணிக்காக சர்வதேசப் போட்டிகளில்  அறிமுகமானார். பன்னாடு இர்பது20  போட்டியில் தனது அறிமுகத்திலேயே அடுத்தடுத்த பந்துகளில் மூன்று இலக்குகளை எடுத்த முதல் பந்துவீச்சாளர் என்ற வரலாற்றை அவர் படைத்தார்.

## தொழில்
செப்டம்பர் 2018 இல், எல்லிஸ் 2018 அபுதாபி இருபது20 கோப்பைக்கான ஹோபார்ட் ஹரிகேன்ஸ் அணியில் இடம்பிடித்தார். அவர் 5 அக்டோபர் 2018 அன்று 2018 அபுதாபி இருபது20 கோப்பையில் ஹோபார்ட் ஹரிகேன்ஸ் அணிக்காக இருபது20 போட்டிகளில் அறிமுகமானார்  அவர் 23 செப்டம்பர் 2019 அன்று, 2019-20 மார்ஷ் ஒரு நாள் கோப்பையில் தாஸ்மேனியாவுக்காக பட்டியல் அ துடுப்பாட்டப் போட்டிகளில் அறிமுகமானார். அவர் 2019-20 ஷெஃபீல்ட் ஷீல்ட் பருவகாலத்தில் தாஸ்மேனியாவுக்காக 24 பிப்ரவரி 2020 அன்று முதல்-தரப் போட்டிகளில் அறிமுகமானார்.

எல்லிஸ் தனது முதலாவது பன்னாட்டு இருபது20 போட்டியை 6 ஆகஸ்ட் 2021 அன்று ஆஸ்திரேலியாவுக்காக வங்கதேசத்திற்கு எதிராக விளையாடினார். போட்டியில், எல்லிஸ் ஹாட்ரிக் எடுத்தார், டி20 போட்டியில் அறிமுகத்திலேயே ஹாட்ரிக் எடுத்த முதல் வீரர் ஆனார். பிரட் லீ மற்றும் ஆஷ்டன் அகர் ஆகியோருக்குப் பிறகு பன்னாட்டு இருபது20 போட்டியில் ஹாட்ரிக் சாதனை படைத்த மூன்றாவது ஆஸ்திரேலிய வீரர் என்ற பெருமையைப் பெற்றார். அதே மாதத்தின் பிற்பகுதியில், 2021 ICC ஆடவர் T20 உலகக் கோப்பைக்கான ஆஸ்திரேலிய அணியில் காயமடையும் வீரர்களுக்கான மாற்று வீரர்கள் மூவரில் ஒருவராக எல்லிஸ் பெயரிடப்பட்டார்.

பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் பஞ்சாப் கிங்ஸால் வாங்கப்பட்டார். அதே மாதத்தின் பிற்பகுதியில், பாகிஸ்தான் சுற்றுப்பயணத்திற்கான ஆஸ்திரேலியாவின் ஒருநாள் சர்வதேச அணியில் எல்லிஸ் இடம்பிடித்தார். அவர் 29 மார்ச் 2022 அன்று ஆஸ்திரேலியாவுக்காக பாகிஸ்தானுக்கு எதிரான ஒருநாள் போட்டியில் அறிமுகமானார்.

மார்ச் 2022 இல், எல்லிஸ் இங்கிலாந்தில் 2022 வைட்டலிட்டி பிளாஸ்ட் போட்டிகளுக்காக ஹாம்ப்ஷயர் ஹாக்ஸால் ஒப்பந்தம் செய்யப்பட்டார்.

## மேற்கோள்கள்


பகுப்பு:ஹாம்ப்சையர் துடுப்பாட்டக்காரர்கள்
பகுப்பு:கிங்ஸ் லெவன் பஞ்சாப் அணி வீரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1994 பிறப்புகள்
மென்உரோம எலி

**மென்உரோம எலி** (***மில்லார்டியா மெல்டடா***), அல்லது **மென்உரோமம் வயலெலி**, தெற்காசியாவைச் சேர்ந்த முரிடே குடும்பத்தில் உள்ள கொறிக்கும் சிற்றினமாகும்.

## விளக்கம்
தலை மற்றும் உடல் நீளம் 13 முதல் 16 செ.மீ. வரையும் வாலின் நீளம் 12 முதல் 14 செ.மீ. வரை வளரக்கூடியது. முதுகானது மஞ்சள் நிறத்திலிருந்து பழுப்பு சாம்பல் நிறத்திலும் கீழ்ப் பகுதியானது வெண்மையாகவும் இருக்கும். வால் உரோமமின்றி காணப்படும். மேற்பகுதி கருப்பு நிறத்திலும் கீழ்ப்பகுதி வெளிறியும் காணப்படும். வயிற்றுபுறம் மெல்லிய அடர்த்தியான குள்ள உரோமங்கள் காணப்படும். பல குட்டையான மீசைகள் காணப்படும். ஆண் எலி அளவில் பெரியவை.

## பரவலும் வாழிடமும்
மென்உரோம எலி, இந்தியா, நேபாளம், பாக்கித்தான் மற்றும் இலங்கை ஆகிய நாடுகளில் கடல் மட்டத்திலிருந்து 2,670 மீட்டர் உயரம் வரை காணப்படுகிறது. இது வெப்பமண்டல மற்றும் மிதவெப்பமண்டல காடுகள் மற்றும் புல்வெளிகளில் வாழ்கிறது. மேலும் நீர்ப்பாசன விளைநிலங்கள் மற்றும் பிற சாகுபடி பகுதிகளையும் இவை பயன்படுத்துகிறது.

## மேற்கோள்கள்

பகுப்பு:கொறிணிகள்
சின்ன புனல்வாசல்

**சின்ன புனல்வாசல்** (*  Chinnapunalvasal *) என்பது இந்திய ஒன்றியம்,  தமிழ்நாட்டின், சேலம் மாவட்டம், தலைவாசல் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது புனல்வாசல் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான சேலத்துக்கு கிழக்கே 71 கிலோமீட்டர் தொலைவிலும், தலைவாசலில் இருந்து 10 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது.

## சின்ன புனல்வாசல் ஏரி
இந்த ஊரில் அமைந்துள்ள ஏரியானது உயிரினங்களின் இயற்கை புகலிடமாக உள்ளது. இந்த ஏரியில் பாம்புத்தாரா, சிறிய அரிவாள் மூக்கன், சின்ன நீர்க்காகம், இந்திய நீர்காகம், சின்னக் கொக்கு, இராக்கொக்கு முதலான பறவைகள் ஏரியில் வளர்ந்துள்ள கருவேல மரங்களில் நூற்றுக்கணக்கில் இனப்பெருக்கம் செய்கின்றன. மாலை வேளையில் இங்கு உள்ள மரங்களில் ஏராளமான உண்ணிக்கொக்குகள் வந்து அடைகின்றன. வலசை வாத்துகளும் குறிப்பிடதக்க எண்ணிக்கையில் வந்து செல்கின்றன.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
மில்லார்டியா

***மில்லார்டியா*** (*Millardia*) என்பது தெற்காசியா மற்றும் மியான்மரை பூர்வீகமாகக் கொண்ட முரிடே குடும்பத்தில் உள்ள கொறிக்கும் பேரினமாகும். இது பின்வரும் சிற்றினங்களைக் கொண்டுள்ளது:

* மண்ணிற மென்உரோம எலி (*மில்லார்டியா குளேடோவி*)
* உரைலி மென்உரோம எலி (*மில்லார்டியா கத்லீனே*)
* கொண்டனா எலி (*மில்லார்டியா கொண்டனா*)
* மென்உரோம எலி (*மில்லார்டியா மெல்டடா*)

## மேற்கோள்கள்
நல்லூர், தலைவாசல் ஊராட்சி ஒன்றியம்

**நல்லூர்** (*Nallur*) என்பது இந்திய ஒன்றியம்,  தமிழ்நாட்டின், சேலம் மாவட்டம், தலைவாசல் ஊராட்சி ஒன்றியத்துக்கு நல்லம்பள்ளி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இந்த ஊர் திட்டச்சேரி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான சேலத்தில் இருந்து  82 கிலோமீட்டர் தொலைவிலும், தலைவாசலில் இருந்து 18 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது.

## மேற்கோள்
மாதவ ராவ்

**[[சர்]]** **திவான் மாதவ ராவ்** (8 சூன் 1887 – 28 ஆகஸ்டு 1972) பிரித்தானிய இந்தியாவின் இந்தியக் குடிமைப் பணி அலுவலரும், மைசூர் இராச்சியத்தின்  23வது பிரதம அமைச்சராகவும் 1941 முதல் 1945 முடிய பணியாற்றியவர்.திவான் பணி ஓய்வுக்குப் பின்னர் மாதவ ராவ் இந்திய அரசியலமைப்பு நிர்ணய மன்றத்தின் அம்பேத்கர் தலைமையிலான 7 பேர் கொண்ட இந்திய அரசியலமைப்பு வரைவுக் குழுவில் மாதவ ராவ் ஒரு உறுப்பினராக செயலாற்றியவர்.

## மேற்கோள்கள்

## ஆதார நூற்பட்டியல்
* 
* 
* 

பகுப்பு:1887 பிறப்புகள்
பகுப்பு:1972 இறப்புகள்
பகுப்பு:மைசூர் பேரரசு 
பகுப்பு:சென்னை மாகாணம்
பகுப்பு:இந்திய அரசியலமைப்பு வரைவுக் குழு உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
நல்லூர், காடையாம்பட்டி ஊராட்சி ஒன்றியம்

**நல்லூர்** (*Nallur*) என்பது இந்திய ஒன்றியம்,  தமிழ்நாட்டின், சேலம் மாவட்டம், காடையாம்பட்டி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இந்த ஊர் கொங்குபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான சேலத்தில் இருந்து 30 கிலோமீட்டர் தொலைவிலும், காடையாம்பட்டியில்  இருந்து 90 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 323 கிலோமீட்டர் தொலைவிலும் உள்ளது.

## மேற்கோள்

பகுப்பு:சேலம் மாவட்டத்திலுள்ள கிராமங்கள்